Kamu bisa jelasin ke aku soal Pasukan bola sepak kebangsaan Singapura dalam bahasa melayu?

Pasukan bola sepak kebangsaan Singapura merupakan pasukan bola sepak yang mewakili negara Singapura dalam pertandingan antarabangsa. Pasukan ini dikendalikan oleh Persatuan Bola Sepak Singapura.

Singapura merupakan salah sebuah pasukan yang berjaya di Asia Tenggara selain Thailand apabila berjaya mendominasi Kejohanan Bola Sepak ASEAN sebanyak 4 kali gelaran kejuaraan iatu pada 1998, 2004, 2007 dan 2012.

Pada kelayakan Piala Asia 2007, Singapura menjadi satu-satunya pasukan menewaskan Iraq dalam kempen perjalanan mereka ke Piala Asia. Singapura juga seri dengan China masing-masing 0-0 dan 1-1 di tempat mereka pada tahun 2006 dan 2009. Pada bulan Mac 2008, Australia juga gagal untuk mengalahkan Singapura apabila perlawanan berakhir dengan seri tanpa jaringan.

Pada Januari 2007, Singapura mencapai kemenangan dengan rekod terbesar 11-0 menentang Laos dalam perlawanan Kejohanan Bola Sepak ASEAN. Mohd Noh Alam Shah menjaringkan 7 gol dalam perlawanan itu.

Pesaing utama Singapura di pentas antarabangsa adalah jiran geografi mereka, Malaysia dan Indonesia ,perlawanan di antara kedua-dua pasukan sehingga sekarang dan masa lalu telah menghasilkan banyak drama. Selama bertahun-tahun, Singapura telah memasukkan beberapa pemain naturalisasi dalam pasukan seperti Mustafic Fahrudin dari Yugoslavia, Daniel Bennett dari England, Shi Jiayi dan Qiu Li dari Republik Rakyat China.